**ДОГОВОР**

№ ....................../........................... 2016 г.

Днес, ............... 2016 г., в град София, на основание чл. 194, ал. 1 от Закона за обществените поръчки между:

**ИЗПЪЛНИТЕЛНА АГЕНЦИЯ „БОРБА С ГРАДУШКИТЕ”**, представлявана от инж. Ваньо Христов Славеев в качеството му на изпълнителен директор и Рени Траянова Леонидова – главен счетоводител, с адрес град София, бул. „Христо Ботев” № 17, ет. 6, ЕИК 000625870, от една страна, наричана по-долу ВЪЗЛОЖИТЕЛ, и

**……………….,** представлявана от .............., регистрирано и вписано в Търговския регистър при Агенцията по вписвания, ,……………….. със седалище и адрес на управление: …….., ЕИК/БУЛСТАТ …, наричано по-долу **ИЗПЪЛНИТЕЛ**, се договориха за следното:

**І. ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу заплащане услуга с предмет: **„Предоставяне на виртуална частна мрежа от лицензиран оператор за обслужване на Изпълнителна Агенция ,,Борба с градушките“ с 2 обособени позиции“ – Обособена позиция 2** **,,Изграждане на свързаност, поддръжка и обслужване на виртуална частна мрежа (VPN) по протокол Ethernet, представляваща свързване на 10 (десет) входни точки на ИАБГ, по радио-релейни трасета – безжична свързаност в лицензирани и нелицензирани честотни диапазони, чрез постоянна връзка в мрежата на лицензиран оператор за пренос на служебна радарна информация – IRIS RADAR, IRIS DISPLAY, IRIS ANALYSIS, е-IRIS и WEB-IRIS",** съгласно Техническото задание за поръчката на ВЪЗЛОЖИТЕЛЯ и техническото и финансовото предложение на ИЗПЪЛНИТЕЛЯ, както и Общите условия за взаимоотношения между ………… (наричани по-долу за краткост „Общите условия”), неразделна част от този договор.

**ІІ. СРОК ЗА ИЗПЪЛНЕНИЕ**

Чл. 2. (1) Договорът се сключва за срок от 12 (дванадесет) месеца, считано от датата на подписването му или до изчерпване на предвидените от ВЪЗЛОЖИТЕЛЯ средства за тази дейност, а именно 20 000 (двадесет хиляди) лева без ДДС, в зависимост от това кое събитие настъпи първо.

(2) Срокът на ползване на услугите по чл. 1 от този договор и заплащането при условията на същия започва от датата на подписване на констативен протокол между страните за въвеждане в експлоатация на услугите по чл. 1 за период от 12 (дванадесет) месеца.

**IІІ. ГАРАНЦИЯ ЗА ИЗПЪЛНЕНИЕ**

Чл. 3. Гаранцията за изпълнение на договора е в размер на 3 % (три процента) от общата цена на договора, която се равнява на 600 (шестстотин) лева.

Чл. 4. При сключването на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение, за срок, надвишаващ този по чл. 2 с не по-малко от 3 (три) месеца, която се освобождава не по-късно от 14 (четиринадесет) дни след изтичане срока на договора или след неговото прекратяване.

Чл. 5. ВЪЗЛОЖИТЕЛЯТ задържа гаранцията, ако в процеса на изпълнение на договора, възникне спор между страните, отнесен за решаване от компетентния съд.

**ІV. ПРАВА И ЗАДЪЛЖЕНИЯ НА СТРАНИТЕ**

Чл. 6. ВЪЗЛОЖИТЕЛЯТ има следните права и задължения:

(1) Във всеки момент от изпълнението на договора, без това да пречи на ИЗПЪЛНИТЕЛЯ, има право да получава от него информация за хода на работата по изпълнение на услугата, както и да осъществява контрол по изпълнението на договора.

(2)Да оказва на ИЗПЪЛНИТЕЛЯ съдействие и да му предоставя информацията, необходима за изпълнение на договора.

(3) Да получава от ИЗПЪЛНИТЕЛЯ услугата, предмет на договора, изпълнявана качествено и в срок.

(4) Да следи за достигане на финансовия лимит на договора от 20 000 (двадесет хиляди) лева без ДДС. При достигане на този лимит незабавно да уведоми ИЗПЪЛНИТЕЛЯ.

(5) Да заплаща определената цена по размер, начин и срок, уговорени между страните в чл. 9 от този договор.

Чл. 7.ИЗПЪЛНИТЕЛЯТ има следните права и задължения:

(1) ИЗПЪЛНИТЕЛЯТ да има готовност да активира услугите, съгласно предмета на договора в срок до 00:00 часа на 01.09.2016 г.

(2) Да изпълнява услугата качествено, в съответствие с договорените изисквания и да я предоставя на ВЪЗЛОЖИТЕЛЯ в срок, както и да отстранява за своя сметка прекъсване на услугата, повреди или отклонения от Техническото задание на ВЪЗЛОЖИТЕЛЯ и/или от Техническата оферта на ИЗПЪЛНИТЕЛЯ, констатирани от ВЪЗЛОЖИТЕЛЯ;

(3) Да предоставя на ВЪЗЛОЖИТЕЛЯ информация за хода на работата по изпълнение на услугата, както и да му осигурява възможност за осъществяване на контрол във всеки момент от срока на договора, без това да пречи на изпълнението;

(4) Да не предоставя на физически и юридически лица документи и информация, свързани с изпълнението на услугата, без писменото съгласие на ВЪЗЛОЖИТЕЛЯ;

(5) Да представи валидна гаранция за изпълнение на договора в размер на 3% от общата цена на договора;

(6) Да следи за достигане на финансовия лимит на договора от 20 000 лв. без ДДС. При достигане на този лимит незабавно да уведоми ВЪЗЛОЖИТЕЛЯ;

(7) Да получава уговореното възнаграждение по реда и условията на чл. 9 от този договор.

(8) При възникване на прекъсване на услугата, на повреди или отклонения от изискванията, посочени в Техническото задание на ВЪЗЛОЖИТЕЛЯ и в техническата оферта на ИЗПЪЛНИТЕЛЯ, последният се задължава да отстрани прекъсването на услугата, повредите или отклоненията, за които е уведомен по надлежен начин, доказващ уведомяването, в рамките на 4 (четири) часа за София и 8 (осем) часа за обектите извън района на София, от момента на уведомяването, като всички разходи по отстраняването на недостатъка или повредата са за сметка на ИЗПЪЛНИТЕЛЯ. След уведомяването, ИЗПЪЛНИТЕЛЯТ е длъжен по надлежен ред, незабавно да информира ВЪЗЛОЖИТЕЛЯ за мерките и действията, предприети за отстраняване на прекъсването, повредите или отклоненията.

**V. ПРИЕМАНЕ НА ИЗПЪЛНЕНИЕТО**

Чл. 8.Приемането на изпълнението на договора се осъществява в срок до 5 (пет) работни дни от изтичане на срока му или от достигане на финансовия му лимит. Приемането се осъществява на адрес: гр. София, бул. „Христо Ботев“ № 17, ет. 6 в Изпълнителна агенция „Борба с градушките” от лице, определено от изпълнителния директор на ИА „Борба с градушките”, в присъствието на представител на ИЗПЪЛНИТЕЛЯ, който представя окончателен отчет за изпълнението на договора. Страните подписват двустранен протокол, съдържащ констатации за окончателното изпълнение на договора, който се регистрира със съпроводително писмо в деловодната система на ИА „Борба с градушките”.

**VІ. ЦЕНИ И ПЛАЩАНИЯ**

Чл. 9. (1)За извършените през всеки месец услуги, до 10-то число на месеца, следващ отчетния, ИЗПЪЛНИТЕЛЯТ издава на ВЪЗЛОЖИТЕЛЯ оригинална данъчна фактура за стойността им. Услугите се остойностяват съобразно единичните цени, посочени в ценовата оферта, неразделна част от настоящия договор. При фактурирането се начислява данък добавена стойност (ДДС).

(2) ВЪЗЛОЖИТЕЛЯТ заплаща стойността на издадената фактура до 30 календарни дни от датата на получаването й, като превежда дължимата сума по банковата сметка на ИЗПЪЛНИТЕЛЯ.

**VІІ. ДАННИ ЗА СТРАНИТЕ**

Чл. 10. **ЗА ВЪЗЛОЖИТЕЛЯ:**

Изпълнителна агенция „Борба с градушките“

Адрес: гр. София, бул. „Христо Ботев” № 17, ет. 6,

Телефон: 02/ 9152 952, Факс: 02/ 951 65 97

Чл. 11. **ЗА ИЗПЪЛНИТЕЛЯ:**

Адрес:

Телефон/факс:

Електронна поща:

Банка:

Банкова сметка: IBAN

Банков код: BIC

БУЛСТАТ/ЕИК:

**VІІІ. САНКЦИИ**

Чл. 12. В случай, че ИЗПЪЛНИТЕЛЯТ не успее да отстрани в срока по чл. 7, ал. 8 прекъсването на услугата, повредите или отклоненията, за които е бил надлежно уведомен, дължи на ВЪЗЛОЖИТЕЛЯ обезщетение в размер на 0.1 % (нула цяло и една десета от процента) от стойността, посочена в чл. 2, ал. 1 от договора, а именно 20 000 лв. без ДДС, за всеки час, считано от момента на изтичане на договорения в чл. 7, ал. 8 четири или съответно осем часов срок за отстраняване на прекъсването на услугата, повредите или отклоненията. Посоченото обезщетение се приспада от стойността на издадените от ИЗПЪЛНИТЕЛЯ фактури .

Чл. 13. При забава на ВЪЗЛОЖИТЕЛЯ с повече от 30 (тридесет) дни след изтичане на срока по чл. 9, ал. 2, ИЗПЪЛНИТЕЛЯТ има право да получи неустойка в размер на 0.1% (нула цяло и една десета от процента) от стойността на последната издадена фактура, за всеки просрочен ден, без да преустановява достъпа до мрежата на ИЗПЪЛНИТЕЛЯ.

Чл. 14. Изплащането на неустойки и обезщетения по този договор е в допълнение към възможностите на изправната страна по договора да търси обезщетение за вреди и пропуснати ползи по общия исков ред.

**ІХ. ПРЕКРАТЯВАНЕ НА ДОГОВОРА**

Чл. 15. Договорът се прекратява:

1. По взаимно съгласие между страните, изразено в писмена форма;

2. С развалянето му по реда на чл. 87 от Закона за задълженията и договорите;

3. С достигането на финансовия му лимит, а именно 20 000 лв. без ДДС;

4. При виновно неизпълнение на задълженията на една от страните по договора с едномесечно писмено предизвестие, отправено от изправната до неизправната страна.

**Х. ДОПЪЛНИТЕЛНИ РАЗПОРЕДБИ**

Чл. 16.Неразделна част от настоящия договор са:

1. Приложение № 1 – Техническо задание на ВЪЗЛОЖИТЕЛЯ;

2. Приложение № 2 – Техническо предложение на ИЗПЪЛНИТЕЛЯ;

3. Приложение № 3 – Ценова оферта на ИЗПЪЛНИТЕЛЯ;

4. Приложение № 4 – Общи условия за взаимоотношения между….. и крайните потребители на услуга;

5. Приложение № 5 – Оригинален документ за гаранция за изпълнение на договора.

Чл. 17. Всички спорни въпроси, във връзка със сключването, изпълнението и прекратяването на този договор, са подсъдни на компетентния съд.

Чл. 18. За всички неуредени в настоящия договор въпроси се прилагат разпоредбите на действащото законодателство на Република България и общите условия за взаимоотношения между ................... и крайните потребители.

Договорът се състави в 3 еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ.

**ЗА ВЪЗЛОЖИТЕЛ: ЗА ИЗПЪЛНИТЕЛ:**

**ИЗПЪЛНИТЕЛЕН ДИРЕКТОР**

**ИНЖ. ВАНЬО СЛАВЕЕВ**

**ГЛАВЕН СЧЕТОВОДИТЕЛ**

**РЕНИ ЛЕОНИДОВА**